LidanRubinov/Halacha-QA huggingface dataset:
שאלה: הינומה: אני בהכנות לחתונה שלי ורציתי לדעת האם יש הלכות בנוגע להינומה. מה היא צריכה לכסות? שי.
תשובה: לך, מזל טוב. במשנה במסכת כתובות (פרק ב ) כתוב: "בתולה יוצאת בהינומא" ורש"י מפרש שם: "צעיף שעל ראשה משורבב על עיניה". (מכאן את לומדת גם, כי אלמנה או גרושה שנישאות, אינן מתכסות בהינומה) ההינומה צריכה להיות מאריג נאה ומשובח, הנפרש לכסות את פני הכלה, ואין צורך להקפיד שיכסה אזורים נוספים. מהרי"ל, שנחשב לאחד מגדולי הפוסקים וכותבי המנהגים האשכנזים (אם לא הגדול שבהם) מציין כמקור למנהג ההינומה, את המסופר על רבקה (כשראתה לראשונה את יצחק): "ותקח הצעיף ותתכס". כיסוי הכלה בהינומה הינו התחלת סדר הנישואין. יש פוסקים שהקפידו כי משעת סיום החופה (בחדר היחוד) תמשיך הכלה ללכת עם ההינומה שעל ראשה, כאשר ההינומה פרושה על שיער הכלה (כמובן- לא על הפנים) והיא מהווה מעין כיסוי ראש לכלה שכבר נשואה. שוב- ברכת מזל טוב! שנה טובה!
שאלה: זמני תפילה: תמיד כשאני מסתכל על זמני תפילה אני רואה את זה מופיע בצורה הבאה: 04:26עלות השחר 05:11משיכיר 06:02זריחה 09:20סוף זמן קריאת שמע 10:26סוף זמן תפילה 12:38חצות היום 13:11מנחה גדולה 16:29מנחה קטנה 19:24שקיעה 19:49צאת הכוכבים אני שמתי לב שלא רשום בפירוש מתי תפילת הערבית מתקימת. אני אודה לך באם תוכל להגיד לי לפי איזה סעיף מהרשימה הנ"ל אני צריך להסתכל על מנת לדעת מתי מתחילה תפילת הערבית (עד היום אני שואל בבית-הכנסת אבל אני מעוניין לדעת איך לראות זאת גם אם אני נמצא במקום אחר). לך על העזרה והמשך יום נעים
תשובה: תפילת ערבית אמורה להתחיל בצאת הכוכבים. יש מקומות בהם מתחילים מעט מוקדם מזה.
שאלה: קידושין: אם לפי התורה מותר לקדש גם בביאה (למרות שהיום אסור לעשות כך) למה לא כל אחת שהייתה עם חבר שלה לא נשואה לו הלכתית וחייבת גט לפני שתינשא לאחר? כי נכון שאסרנו - אבל לפי התורה זה עדיין מחזיק בדיעבד, לא?
תשובה: השאלה היא שאלה מצוינת. אולם כבר בגמרא ובפסיקה יש תשובה לשאלה זו. הזוג אמנם מקיים יחסי אישות, אך אינו רוצה להתקדש, אינו אומר "הרי את מקודשת לי", אין שם עדים וכדו, ועל כן אין הם מקודשים אחד לשני.
שאלה: תפילין: צהריים טובים הרב לפני מספר ימים התחלתי להניח תפילין, אשמח לדעת עד מתי יהיה אפשר להניח, חלק מהאנשים שאלתי אותם אמרו לי אפשר עד השעה 9 בבוקר כלומר עם תפילת שחרית, וכשבדקתי באינטרנט אנשים אמרו שאפשר עד שקיעת החמה, אשמח לדעת עד איזה שעה אפשר להניח תפילין ובנוסף להתפלל. והמשך יום נעים.
תשובה: שתי התשובוה שקבלת נכונות. מצוות תפילין לעצמה יכולה להתקיים כל היום, עד שקיעת החמה. למצוות תפילה יש מגבלות זמן. אין שעה קבועה, כי הדבר תלוי בשעת הזריחה, והלוחות שונים מביאים את הזמנים השונים. כיוון שיש מצווה להתפלל בתפילין, רצוי מאוד לקיים זאת במסגרת זמן התפילה. אולם אם אתה רק מניח תפילין ועדיין לא שותף בתפילה עצמה - אתה יכול להניח כל היום.
שאלה: קניית דירה: בקרוב אנחנו מתכננים לקנות דירה ואפילו היינו בדירה שנראית ממש טוב, עם מחיר מעולה ובמקום מצויין. עם זאת הדירה נראת לי קצת חשודה בגלל שבכל פעם היא נראתה אחרת וגם בעלת הבית אמרה דברים קצת משונים. אשמח אם הרב ייעץ לי לגבי קניית הדירה, החתימה על החוזה אמורה להיות בשבוע הבא. ב
תשובה: קשה לי לענות על שאלה זו כי לא פרטת מה בדיוק חשוד בדירה, ומהם אותם דברים משונים שבעלת הבית אמרה. להפעיל את השכל הישר ולבדוק את הדברים - זה הדבר הנכון ביותר לעשותו. ובהצלחה
שאלה: חופה וקידושין: כבוד הרב שלומות, אני נשוי מזה 8 שנים. לפני מס ימים צפיתי בסרט החתונה שלי ושל רעייתי וכשצפיתי בטקס החופה שמתי לב כי בזמן הקידושין אמרתי: "כדת משה בישראל" במקום "כדת משה וישראל". האם יש השלכות לדבר מבחינת תוקף הקידושין ואם כן, מה הן?? האם ייתכן כי בעצם לא קידשתי את אישתי חו"ח בגלל הטעות?? אודה לך על תשובה ברורה שכן הדבר מדאיג אותי מאוד.
תשובה: המילים "כדת משה וישראל" אינם חלק ממעשי הקידושין. מהות הקידושין הם "הרי את מקודשת לי בטבעת זו". לדעת בעלי התוספות, מילים אלה נאמרות כדי להדגיש את העובדה שהקידושין נעשו על דעת חכמי ישראל, אך גם לו לא היו נאמרות כלל - הקידושין היו כשרים לחלוטין. והרבה שמחה
שאלה: צום יום כיפור: אני צמה ביום כיפור כבר מגיל 10. בשנים האחרונות, הצום הופך למסכת סבל ארוכה וקשה שמשפיעה לרעה על כל בני ביתי. הצום גורם לי למיגרנות קשות, בחילות, והקאות, הדבר נמשך גם לאחר סיום הצום כיוון שאני לא יכולה לאכול ולשתות שום דבר, כי אני מקיאה כל הזמן, (לפעמים גם יום למחרת אני לא מתפקדת ולא יכולה ללכת לעבודה.) התייעצתי עם רופאת המשפחה שלי, והיא המליצה להפסיק לשתות קפאין שבועיים קודם, עשיתי זאת אך ללא הועיל. לקחתי כדורי צום קל שעשויים ממרכיבים צמחיים ואיכותיים, אך גם זה לא עזר. כבר שלושה שבועות קודם הצום אני מצויה בחרדה ופחד מפני הצום והשלכותיו. בעלי משמש כשליח ציבור ביום כיפור וקשה לו לראות אותי כך. גם לילדיי לא נעים לראות אותי במצב זה והם "משביעים" אותי שלא לצום השנה.שאלתי היא: האם יש מידה מסוימת של אכילה או שתייה ביום כיפור למצבי זה? האם להתחיל לצום מלכתחילה או שלא לצום כלל? ב מראש, ציפי (אני משתמשת במייל של בעלי)
תשובה: אני מתקשה לענות על שאלה זו. שלומך וטובתך חשובים מאוד. גם להלכה. ויום הכיפורים חשוב מאוד. זו מצווה מן התורה. מצווה משמעותית. ובמצב כזה מנסים לעשות את הדבר האופטימאלי. לאמור: יודעים מראש שאם זה יהיה המצב   יהיה מותר לך לאכול ולשתות, והידיעה עצמה מרגיעה, ומאפשרת להתכונן לצום כמו שצריך  עושים את מה שכן עשוי לעזור לצום   שתיה, פירות, הפסקת קפאין, מזגן וכדו   מתחילים לצום. כמה שאפשר  משעה שהצום מפיל אותך ממש   מתחילים לשתות לשיעורים  אם זה לא מספיק   שותים ואוכלים יותר. האם את יכולה ללכת בדרך זו?
שאלה: ספרדים אשכנזים: הסופר אמנון שמוש כתב מאמר בידיעות אחרונות בענין "השד העדתי" ובין היתר המשפט דלקמן: "עד שעליתי לארץ, לא ידעתי ולא שיערתי שיש בעם היהודי אשכנזים וספרדים ושאני נמנה עם הספרדים. לא העליתי בדעתי, אז בשנת 1938, עד כמה הנושא הזה ישפיע על חיי" ואני שואל עד מתי ענין זה ישמש כנושא במדינתינו. בעיקר אצל הדתיים? עד מתי יופיעו המלים האלה כנושא מטופל, נלעס ונלעג בחיי העם הזה? מתי יבינו הרבנים שדואגים כל כך אם מותר לי לאכול קטניות בפסח או לא, ולא מפריע להם שהענין הזה יביא להקמת 2 עמים במדינה? עם האוכל קטניות בפסח והאחר לא. איפה עוד, מהוים קטניות ומקום לידה מבחן לאיזה עם אתה שיך?
תשובה: יש שני מוקדים שמעצבים את התשובה לשאלה זו: א. לא ניתן באופן כוחני ומלאכותי לבטל מסורות שהצטברו במשך מאות שנים. אנשים מחוברים לנוסחים שלהם, למנהגים שלהם, למסורת שלהם, והם שומרים עליה, והניסיון לעשות "כור היתוך" מלאכותי נכשל בכל כך הרבה מדינות בעולם, עד שמוטב שכלל לא לנסות שוב לטעות באותה טעות. לא זו בלבד, אלא שאנו מאמינים בגיוון המיוחד הזה, שהיה קיים גם בימי השבטים, וגם במאות השנים האחרונות. ב. בד בבד, הפער בין העדות השונות הולך ומצטמצם בחברות מסוימות. בתוך החברה הדתית, בולטת לטובה הציונות הדתית, שבשל קהילות מעורבות ועוד יותר משפחות מעורבות - אט אט הולך הפער ונסגר, ואולי לאט מידי, אבל בהתמדה ובעקביות. זה אחד הנושאים המופלאים והחשובים מאוד.
שאלה: דגים: ברצוני לשאול את הרב מהם הכשרויות המהודרות בקניית דגים קפואים? במצב פילה? ב
תשובה: מצ"ב קישור לעמוד בנושא הדגים שנה טובה
שאלה: פרנסה ומניעת הריון: הרב, אנו זוג צעיר עם שני ילדים, מצבנו הכלכלי קצת קשה אנו גרים ביחד עם ההורים כי ממש ואין לנו אפשרות להשכיר וחשוב לציין ששנינו עובדים! אנחנו משתמשים באמצעי מניעה כי ממש לא יכולים להביא ילד במצב כזה דחוק, לא קיבלנו אישור מרב עדיין לגבי גלולות כי הרב שאליו אנו פונים לגבי שאלות הלכתיות לא עוסק בעניין זה ואנו לא מכירים רב שעונה לגבי נושא זה נשמח לדעת לאן לפנות בנושא הגלולות וגם לגבי הפרנסה ושבת
תשובה: רצ"ב קישור למאמר של הרב שרלו. אפשר כמובן לפנות אליו.
שאלה: ילד שנולד בתרומת זרע: האם ילד שנולד מתרומת זרע ואין זהות אב יכול להתחתן ברבנות כדת משה וישראל? אודה לתשובתך,
תשובה: בעקבות הערה, אני משלים את התשובה - הפתרון המלא והשלם לשאלה זו - לקבל זרע מגוי. הצאצא (בן או בת) לא צריך לעבור גיור מפני שאמו יהודיה. אין כל חששות לגביו מפני שאביו גוי. יש קשיים כאשר האבא (תורם הזרע) יהודי וזהותו חסויה (כפי שמקובל כיום בבנק זרע). המגמה כרגע היא לאפשר לרבנים לקבל  קוד  זהות של האבא כדי שידעו אם הוא כהן, כדי למנוע נישואים של אחים וכד  הבעיה היא שהתורמים דורשים להשאר בעילום שם כדי שלא יעמדו לתביעות אבהות מצד בניהם וכיו"ב. זו בעיה קשה וסבוכה, אינני יודע היכן בדיוק הדברים עומדים כיום. רצ"ב קישורים להבהרת הנושא
שאלה: תולעים בלוף?: איך בודקים לוף (כרתי) מתולעים, או האם עדיף לקנות מהחברות ה"נקיות מתולעים" המומלצים על ידכם?
תשובה: בשנה זו מומלץ בכל הגידולים לפעול ע"פ ההנחיות בקישור המצ"ב
שאלה: אמונה אחרי הפלה - דיון בכיפה: מה דעת הרב על הדיון שהתפתח מהתת-שרשור הזה? (אולי לא כדאי לפרסם את השאלה הזו, כי זה מכיל כפירה וחושף דברים רגישים של לא מעט בנות.) היו גם הרבה שרשורים אחרים בנושא שמכילים הודעות דומות.
תשובה: בדרך כלל, אני נמנע מלהשתתף בדיונים בפורומים השונים, בשל העובדה שזהו דיון חופשי, בין חברי הפורום, ואין מקום לאנרגיה של רב המתפרצת לדיון עצמו. כשאני מתבקש   אני עושה זאת, אולם כאחד השותפים, המציע את מה שהוא חושב. מה למדתי מניסיוני? א. אי אפשר לדעת מה נכון לומר לאישה או לזוג זה או אחר בעקבות הפלה. אנחנו בני אדם שונים, ומה שמחזק את האחד מחליש את השני. צריך להיזהר מאמירות חותכות. ב. מתקרבים למי שעברו הפלה בזהירות. אט אט. על קצות אצבעות. מבקשים רשות לומר משהו שחושבים. אומרים את זה בלשון אולי ולא בלשון וודאי. מבקשים רשות להמשיך. מתבוננים האם הדברים טובים לשומעת או לא. כך מתנהלים בזהירות. ג. יש כאלה שאמירות מיסטיות חשובות להן. יש כאלה שלא. אני לא אוהב אותן אבל למה צריך לומר רק דברים שאני אוהב. ד. אל תראי בהבעת כאב מול ריבונו של עולם   דברי כפירה. הכאב הזה הובע בתנ"ך על ידי גדולי ישראל. יש בו אמת גדולה, ועצם העובדה שאת הכאב מביעים מול ריבונו של עולם עשויה להיות מעשה האמונה היותר גדול. ומקווה שקצת עזרתי
שאלה: נטילת ידיים לאחר שירותים: הרב האם אפשר ליטול את נטילת הידיים שלאחר השירותים בכיור שנמצא בחדר השירותים?
תשובה: עדיף מאוד בכיור מחוץ לשירותים. אם יש וילון בין השירותים לכיור, והוא סגור כשנוטלים ידיים- מותר. אם אין משהו אחר- יש להוריד את מכסה האסלה על השירותים, ואז אפשר ליטול ידיים בכיור שם. שבת ומבורך.
שאלה: מסוף העולם: שמעתי לא פעם את המושג שיש צדיקים שרואים מסוף העולם עד סופו במידה ושומרים עצמם, מה זה אומר?
תשובה: יסוד הדבר מצוי בדברי ח : דאמר רבי אלעזר, אור שברא הקב"ה ביום ראשון אדם צופה בו מסוף העולם ועד סופו. (חגיגה יב.) דרש רבי שמלאי: למה הולד דומה במעי אמו - לפנקס שמקופל ומונח. ונר דלוק לו על ראשו וצופה ומביט מסוף העולם ועד סופו, שנאמר (איוב כ"ט) בהלו נרו עלי ראשי לאורו אלך חשך. ואל תתמה, שהרי אדם ישן כאן ורואה חלום באספמיא. (נדה ל :) ח ממחישים זאת בהשוואה לחלום :  ואל תתמה, שהרי אדם ישן כאן ורואה חלום באספמיא    הגמרא מדמה זאת לדברים שנודעים בחלום. האדם לא צריך להתבונן בעיניו. היכולת לדעת מה קורה בכל מקום היא יכולת רוחנית שנעשית באמצעות  עין  פנימית. הצדיק מצליח לפתח לעצמו עולם רוחני מאוד רחב ועמוק, מתוך כך רוחו לוקחת אותו לכל מקום בעולם, הוא יכול לדעת מה קורה שם. הכשרון הזה מזכיר במידה רבה את תכונותיו של נביא ד.
שאלה: שארית ישראל, וקורס כושרות: מה אתם אומרים על ההכשר של שארית ישראל, הן במוצרים, והן בעופות.
תשובה: 1. אנו ממליצים לעיין ברשימת המומלצים באתר, מצ"ב קישור. 2. לגבי קורס - נשלח מייל עם הפרטים
שאלה: כשרות בעוף: האם כשרות הרבנות נתיבות לעוף הנגב טובה
תשובה: מצ"ב קישור לעמוד המומלצים שלנו
שאלה: מתנות לאחר ביטול שידוך: לכבוד הרב, האם בחור שנתן לבחורה מתנה יקרה (לדוגמא שרשרת) במהלך פגישות שידוך, האם זה נקרא שוחד? ואם הקשר הופסק מה הבחורה אמורה לעשות עם השרשרת? מראש
תשובה: מתנות יקרות ראוי להחזיר, מפני שהמתנות נתנו על דעת זה שתהיה בהמשך חתונה. עיין תשובה של הרב שמואל אליהו
שאלה: הכל לטובה.?: אני מדריכה של שבט הרואה בבנע.נסעתי ביחד עם החניכות ובדרך חזרה הביתה נתקענו בפקק.אמרתי שהכל לטובה.ואז אחרי כמה זמן פתאום חניכה שלי כזה אמרה אני שונאת שאומרים את זה.זה סתם תמימות! מה??מישו מת.זה לטובה?לא הצלחתי להסביר לה.למרות שאני כן מאמינה בזה.ואז חשבתי שאולי סתם נוח לי לחיות ככה בחשיבה שהכל לטובה.!אתם פשוט מדהימים.שה יברך אתכם
תשובה: למדריכה המסורה מדהים לראות את הרצון לתת לעזור ולתרום עד פרטי הפרטים. לפעמים קל לנו להפטיר תשובות ולהמשיך בחיינו ויפה לראות שאת לא מוותרת על עצמך, לעצמך ובעיקר לאנשים עליהם את משפיעה. ועכשיו לשאלתך-האם באמת הכל לטובה? מה זו הנאיביות הזו? קבלתי מכה זה לטובה? קרוב שלי נפטר זה לטובה? אז האמת-שכן. ואיך? אלך לשאלה ראשונית בסיסית (ולכאורה יכולה להיראות לא קשורה לנושא:))- מדוע נברא העולם? חושף רמח"ל בספר דרך ה - "מחוק הטוב להיטיב"- הקב"ה ברא את העולם כי רצה להשפיע מטובו-מהבנתנו המסוימת את הדברים אנו מבינים שהקב"ה רצה להיטיב לנו- אך הוא רצה שהטוב יהיה באמת ובתמים שלנו ולכן ישנה הבחירה החופשית שהאדם יקנה לעצמו את הטוב ולא כעני בפתח. כשאנו רואים רע בעולם קשה לנו לקבל את זה. כיוון שאנו קולטים רק את הרע ולא את הטוב הגלום בו. לא מעט פעמים אנו קולטים קושי-כרע. אבל אם נחשוב לעומק, רע הוא טוב שאנו מתקשים לקלוט כיוון שאין לנו יכולת לראות את התמונה המלאה. למשל ישנו אדם שסיים את תפקידו בעולם וזהו סוף סוף הוא יכול ללכת למקום שכולו טוב-לנו זה קשה, זה כואב, אבל מהכאב נולד משהו הרבה יותר גדול-אנו לומדים למלא את החלל ואנו מוציאים מעצמינו הרבה יותר וגם הוא גדל למקום הרבה יותר גבוה. כך גם למשל בלידה-זה כואב, כאב בלתי נסבל! אבל מה שנולד מזה הוא גדול הוא אדיר. כך גם פקק תנועה-הוא לטובה! הוא בא לעורר אצלי משהו, הוא לא סתמי. השאלה איך אני מסתכל על הסיטואציה. אנחנו לא אומרים שזה לא קשה, מעצבן, אפילו רע! אבל זה לא אומר שזה לא לטובה! את הטוב אני מפיק מעצמי, אני גדל מכל סיטואציה. ההסתכלות "של כל מה שה  עושה הכל לטובה" היא הסתכלות לא נאיבית אלא להיפך-הסתכלות פרקטית מעשית ושכלתנית ביותר. איננו מבינים הכל אך אם אנו סומכים על העובדה היחידה שבורא עולם יודע מה הוא עושה והוא עושה טוב-אנו בהחלט יכולים להתחיל את הקושי מנקודה אחרת לחלוטין! רק לסיום אומר שלא צריך להביא כאן סיפורים על מקרים בהם אנשים נתקעו בפקק והסתבר שהם נצלו מפיגוע וכד -אבל לא על המקרים האלו אנו נשענים אלא על כל המובא לעיל. לסיכום: כל המציאות המגמה שלה לטוב-כי זה רצון ה, רק לנו כבני אדם מוגבלים שלא יכולים לראות את כל החשבונות והתמונה הכוללת מתקשים לראות את העובדה הזו תמיד. נוסף על כך ראייה של הכל זה לטובה אמתי היא ראייה של הפקה ויצירה מתוך הסיטואציה שנתפסת בעיני כרעה-להפכה לטובה להפכה לכולה טוב אחד שלם-שאני שלם אתו. שאני חי אותו. אשריך על ההדרכה ועל המסירות! לכל עניין תמיד! חנן hananb1081 gmail.com
שאלה: צניעות: האם מותר לי ללבוש מכנסיים וטי שירש רחבים ליד אבי ואחי? אני לובשת חצאיות שעוברות בכמה ס"מ את הברך ולא צמודות ומוסיפה מכנס רחב וקצת יותר ארוך מכיוון שקשה לי ללכת עם חצאית בלי שום דבר מתחתיה- האם מותר ללבוש את המכנס? אם אני לא גורבת גרביון אני עוברת על ההלכה? אני בתהליך של התחזקות ורוצה להתחתן עם בחור דתי מאוד אך אני מרגישה שבגלל שאני לא הולכת עם גרביונים לא מציעים לי בחורים ברמה הדתית הגבוהה שאני מחפשת. האם זה נכון להתחיל לגרוב גרביונים רק בגלל שאני מחפשת בחור דתי מאוד? אני לא מרגישה שהגעתי "לשם" עדיין. כבר למעלה משנתיים שהחברה סביבי יודעת שאני מחפשת קשר למטרת חתונה אך הציעו לי עד היום רק שני בחורים. מה אני אמורה לעשות כדי לעזור לעצמי "למצוא את האחד"? אני מרגישה כאילו הזמן חומק לי ואני לא מתקדמת בחיים לשום מקום.
תשובה: 1. ליד אחיך את צריכה להתלבש בצניעות לא פחות מכל אדם. אבל אבא אינו כמו זר. אני מצטט מהספר  קדושים תהיו  של הרב שמואל כץ (עמ  65): "מותר לבן או לבת להתרחץ (בים, בריכה) עם הוריהם." 2. מכנסים מיוחדים לבנות אפשר ללבוש מתחת לחצאית. 3. לבישת גרביונים וגרבים תלויה במנהג המקום, כמו שמתלבשות הנשים הרציניות בבית הכנסת בו את מתפללת. 4. אם את רוצה להתחתן עם בחור שמנהג המקום אצלו הוא גרביים לנשים, אז תקבלי על עצמך גרביים. 5. את צודקת, הזמן חומק לך. בכל מגזר יש דרכים למצוא בחור. אני מכיר צעירות רבות שמשתמשות באתרי היכרות ברשת. זה מתאים כדי למצוא בחורים שגם הם קשורים לאתרים כאלה. אם את חפצה בבחור שלא גולש באינטרנט את צריכה לחפש דרכים אחרות כדי להכירו. לדעתי את צריכה לפנות לשדכניות - גם אם זה יעלה לך אלפי שקלים. עליך להבין שזה ראוי, כמו שהיית משקיעה אלפי שקלים כדי להבריא ממחלה או כדי ללמוד מקצוע. להקים משפחה זו משימה מספיק חשובה כדי להשקיע בה אלפי, אפילו עשרות אלפי שקלים. אני מברך אותך בכוונה רבה, שתזכי במהרה לזיווג הגון משורש נשמתך.
שאלה: הלכות וסליחות: רציתי לדעת מה צריך לומר או לא לומר בקריאת שמע כדי שאחר כך יהיה מותר לשתות ולאכול ואם אסור אז רציתי לדעת עד מתי אסור (עד עלות השחר במקרה שאני הולך לשון אחרי?) ואם הלכתי לישון וקמתי באמצע הלילה מתר לי לשתות או לאכול? 2) יום כיפור מתקרב ובימים האלה ידוע שצריך לבקש סליחה מאנשים ואני רוצה לעשות את זה למשל לבקש סליחה מחברים וזה. אבל אי חי בחברה חילונית ואני יודע שברגע שאני יעשה את זה או שלא יתייחסו אלי ברצינות או שפשוט יצחקו ( ואני יודע שזה מה שיקרה ואין טעם לנסות כי אני הייתי בדיוק כמו החברים שלי עד לפני שנה בערך ) ועכשיו רציתי לעת מה עושים במצב כזה. כאילו מבקשים בכל זאת סליחה או שאפשור לחסוך את המצב המביך הזה. (אם זה משנה משהו אז השנה לא זכור לי ריב של ממש עם אחד החברים שלי כאילו מכות או קללות רציניות או משהו. רק ירידות אחד על השני בצחוק ועקיצות כאלה מידי פעם. )
תשובה: בין קריאת שמע לבין השינה אין לאכול ולדבר. אם אתה יודע שזה יהיה קשה לך אתה יכול לומר את כל הסדר של ק"ש מלבד ברכת  המפיל  - ואותה לומר לפני שאתה באמת הולך לישון. דרך פחות טובה - לומר ברכת המפיל בלי שם ומלכות. במקרה כזה אפשר לאכול ולדבר לאחר מכן. אם אתה קם מהשינה בלילה או לפנות בקר אתה רשאי לאכול ולשתות הכל (לאחר נטילת ידים וברכותיהם) עד עלות השחר. משעלה השחר אסור לאכול. מי שבקשת סליחה תעורר אצלו גיחוך ולעג - אין מקום לבקש ממנו סליחה. כפי שאתה מציין, אין טעם לגשת לכל מי שאתה מכיר ולבקש ממנו סליחה. אתה יכול לעבור בין החברים ובמקום לומר:  מבקש סליחה אם חטאתי. כן לומר:  האם זכור לך שבמשך השנה פגעתי בך?  - אם מישהו ישיב  כן  תקח אותו הצידה ותבקש לדבר אתו על זה. הכי נכון, להזכר בינך לבין עצמך אם פגעת במישהו. אם יש מישהו כזה צריך לנהל אתו שיחה רצינית ועמוקה (אפשר גם לשלוח מכתב או מייל.) להסביר ש"אני רציני ורוצה לתקן דבר שהתקלקל בין שנינו." דרך אישית - פרטית - אמיתית יכולה לעורר תגובה זהה בצד השני. בהצלחה!
שאלה: כרוב ניצנים: נשאלתי על ידי תלמידים בישיבה בנוגע לכרוב ניצנים שלפי המידע שלכם באתר אין לו הכשר של ועד כשרות מוכר ומפורסם. כיון שיש לזה הכשר רבנות, פניתי לרב וייטמן ולדבריו לפי בדיקתם האחרונה אמנם לפני שנה וחצי מתוך 700 ראשי כרוב 12 היו נגועים כלומר אין מיעוט מצוי לכל הדעות. לאור שאלתי הרב ויטמן יתן הוראה לבדוק מחדש. א. האם יש לכם נתונים אחרים מהתקופה האחרונה? ב. האם לדעתכם לא ניתן להתחשב בהכשר הרבנות כיון שאינו מוכר ומפורסם. ג. באופן כללי: האם קיים שיתוף פעולה בין המעבדות שלכם ושל תנובה והאם ניתן לסמוך על הבדיקות שלהם. ב יואל עמיטל
תשובה: אנו בקשר טוב עם רב תנובה הרב זאב וויטמן שליט"א. שנינו יודעים היטב שבעניין הזה ההסתכלות ההלכתית של כבוד הרב ויטמן וכושרות שונה. שים לב היטב היטב שהרב ויטמן לא נותן על המוצר הזה כשרות מהדרין אלא כשרות רגילה בלבד. סברתו היא, שכאשר אחוז הנגיעות נמוך אזי אין חובה לבדוק. הוא פרש את שיטתו בטוב טעם לדעת בכמה מקומות וגם כאן באתר הבאנו את המאמר שלו עיין שם כדי להבין את יסודות שיטתו.
שאלה: גזל: רציתי לדעת האם לקיחת מס אבנים מצימר של בית שישנו בו (קומה שניה) נחשב גזל? לקיחת האבנים היתה לצורך הנחתם על משהו כדי שלא יעוף. הצימר נמצא בצפון וזה רחוק מאתנו. האם צריך ליסוע עד לשם כדי להחזיר או שאפשר לעשות משהו אחר?
תשובה: אני לא מבין את השאלה. הרי לצימר יש בעלים? דברתם אתם כשהזמנתם את הצימר. שלמתם להם. טלפנו אליהם. תסבירו להם מה קרה - ותשמעו מהם מה עליכם לעשות. בשיחה אתם אתה יכול לבקש מהם שימחלו לך או להציע פתרון שלך - אולי הם יקבלו אותו. שנה טובה!
שאלה: גזל: רציתי לדעת האם לקיחת מס אבנים קטנות מצימר שישנו בו (טוף מהגינה) שזה בעצם קומה שניה של בית פרטי, נחשב גזל? לקיחת האבנים היתה לצורך הנחתם על משהו. האם אני צריכה להחזיר את זה? הצימר נמצא בצפון רחוק מאתנו. יש אפשרות לעשות משהו אחר?
תשובה: לך, איסור תורה של גזל הוא גם פחות משווה פרוטה ( 10 אג ). לכן הדבר נחשב לגזל ועליכם להחזירו ולבקש מחילה מהבעלים. ניתן להתקשר אליהם: לומר להם בדיוק בכמה אבנים מדובר ולשאול אותם כיצד הם רוצים לקבלם בחזרה? האם הם מסכימים לקבל חבילה בדואר (למרות הטרחה שבדבר) או שהם רוצים שתשלחו להם שיק על סכום מסוים תמורתם? או שתביאו להם ביד (אם הם דורשים זאת - זו חובתכם)? בנוסף - לאחר שתחזירו והם ימחלו לכם (עם או ללא פיצוי) עליכם לחזור בתשובה על כך. תבדקו אם הלקיחה היתה בטעות או מתוך זלזול בממון של אחרים ובסכום פעוט. וכבר למדו אותנו חכמים שדין פרוטה כדין מאה. בברכת שנה טובה דוד לוי לבירור נוסף 098987548
שאלה: כשרות חו  ל: מי יכול לתת לי תשובות מה מותר לקנות באוקראינה.יש לי כמה פריטים לשאול
תשובה: הטוב ביותר הוא ליצור קשר עם רב אורתודוקסי מקומי, משום שההדרכה משתנה ממקום למקום ואף מעיר לעיר. באופן כללי אין שום בעיות כשרות ב: פרות ירקות מלח סוכר ביצים דג עם סנפיר וקשקשת (אבל לבדוק נגיעות של חרקים) משקה קל בשם ספרייט אורז ורוב הקטניות קפה פשוט ללא תוספות עלי תה ללא תוספות
שאלה: כשרות עוף: הרב אליעזר מלמד כתב ברביבים שההכשרים המהודרים בעופות הם הרב צפניה דרורי, הרב אויערבאך, הרב יעקב אריאל והרבנות הארצית. לעומת זאת, באתר של ארגון "כושרות" מופיעה הרשימה הבאה בתור כשרויות רבנות מהודרות: עוף הגליל הרב צפניה דרורי מהדרין עוף קור עוז הרב יעקב אריאל מהדרין עוף עוז הרבנות לכשרות ארצית מהדרין עוף הבירה - רבנות מעלה אדומים מהדרין מילועוף הרב שלוש מהדרין. הוד חפר - הרב ורנר מהדרין. מה דעת הרב על הרשימה, למה יש הבדל ומהם באמת הכשרויות הטובות יותר?
תשובה: מצ"ב התייחסותנו בנושא:
שאלה: השתלבות בבני עקיבא: אני בת 15 מאלופנא ולפני שנה עברנו דירה לעיר חדשה ושם הצטרפתי לבני עקיבא (שמעתי על הדרך, הערכים וכו וכו והחלטתי להצטרף. ) אני לא מצליחה להתחבר שם לבנות בשבט שלי.אנחנו לא לומדות ביחד. ואני לא מבינה למה, תמיד שאני מדברת איתם אני מרגישה פחותה מהם, אני ביישנית ומרגישה משעממת, ומצד שני אני חושבת שאני קצת באה ממקום מתנשא, אני לא יודעת כל כך. ובכלל כאילו אני מרגישה שבני עקיבא זה מקום לאנשים חזקים כאלה, שעומדים על המילה שלהם, בעלי ביטחון עצמי גבוה, כאילו אנשים חזקי אופי כאלה אולי קצת בהמתיים? כאילו בני עקיבא מתאים רק לאנשים מסוימים ואני אחת כזאת קצת עדינה ולא מפחדת להביע דעות שלי וכו אך מצד שני אני אחת שפוחדת מאנשים, מה יחשבו עלי וכו. יכול להיות שלא מתאים לי סניף? אולי אני טועה? אולי אני צריכה לפתח את האופי שלי, להיות אדם חזק?
תשובה: את קצת  זרה  מפני שאינך לומדת עם הבנות, זו נראית לי סיבה מאוד הגיונית לכך שקשה לך להשתלב. כתוצאה מכך יש לך רגשות מעורבים כלפיהם: קצת התנשאות וקצת בושה. הפתרון  להיות אדם חזק  איננו נכון. אי אפשר להכריח את עצמך להיות אדם אחר - את צריכה להיות מי שאת ולאהוב את עצמך כפי שאת. יש לך כמה דרכים להתמודד: 1. לגלות סבלנות. להגיד לעצמך שהתאקלמות לוקחת זמן, זה תהליך שגם את וגם חברותיך צריכות לעבור אותו. 2. לא לנסות להתקבל אצל כולם, אולי זו צפיה גבוהה מדי. במקום זה תשקיעי את כוחך כדי למצוא חברה אחת. 3. תציעי את עצמך להדרכה בסניף - כך העשיה שלך תתבטא בעבודה עם צעירים. 4. אפשר להחליט שלא טוב לך בסניף ואת עוזבת אותו. 5. את יכולה לחפש אלטרנטיבה לסניף - תנועת נוער אחרת בעיר או התנדבות במקום כל שהוא. בהצלחה!
שאלה: חדירה לפרטיות: היי אני משרתת בצבא בתפקיד שבו אני יכולה לראות במחשב פרטים אישיים על כל אדם שמתגייס, כמו למשל נתוני איכות (תוצאות של בחינות מהצו הראשון), מצב משפחתי, מדידת כשירות לגיוס מבחינה נפשית ורישומים פליליים (לא אצל כולם) שיבוץ לתפקידים, מיונים, מי משתמט ומי לא, ועוד כל מה שמאפיין את הפרטים האישיים במחשב של אותו אדם מבחינת הצבא. בזמן האחרון גיליתי סקרנות רבה על כמה אנשים שאני מכירה לראות את הנתונים שלהם מבחינת הצבא, ושאר דברים פרטיים שלהם. אז השאלה שלי היא, האם זה מוסרי שאני מסתכלת על הפרטים האישיים של אנשים שאני מכירה במידה ואני שומרת את הפרטים האלה לעצמי בלבד ולא מפיצה לאף איש? בזמן האחרון יש לי ייסורי מצפון שאני מסתכלת על הנתונים שלהם במערכת הצבאית, אך אני לא יודעת אם זה באמת ר או לא שאני מסתכלת על זה בכלל.
תשובה: טוב מאוד שאת שואלת מפני שאת מצילה את עצמך מעוון ומקלקול מידות. אינני נוהג להטיף מוסר, אבל כאן אני מרגיש חייב לומר שאת עושה מעשה מכוער, עליך לחדול מכך מיד! 1. את עוברת על פקודות הצבא - אני בטוח שהחתימו אותך על איסור לעיין בחומרים שלא נוגעים לעבודתך. הנושא הזה מאוד מפוקח היום. 2. אני בטוח שאת לא היית רוצה שאנשים ידעו עליך פרטים אישיים - אז מה ששנוא עליך לא תעשה לחברך. 3. יש איסור מפורש על מה שאת עושה - זהו חרם דרבינו גרשום שאוסר לעיין בדברים של אחרים ללא רשותם. את צריכה לחדול מכך מיד באופן מוחלט ולעשות על כך את כל מרכיבי התשובה: הכרה בחטא, חרטה וקבלה לעתיד. נראה שכדי לזכות בתשובה שלמה את חייבת לבקש סליחה מכל אלו שהצצת לתיק שלהם. על חרם דרבינו גרשום בימינו עייני
שאלה: בית עלמין: האם לאשה הרה או אשה שבתהליכי הריון אסור לעלות לבית העלמין מראש
תשובה: על פי הקבלה ממש לא רצוי לאישה באופן כללי, ובפרט אם היא בהריון לעלות לבית העלמין. אם היא ממש ממש רוצה -שתעמוד במרחק 4 אמות (2 מטר)מהקבר, וכן לא תתקרב 4 אמות לקברים אחרים.
שאלה: איך יוצאים מדיכאון?: בזמן האחרון מאוד רע לי בחיים אני לא מאמינה שיהיה לי טוב יותר. המשפחה שלי לא מבינה אותי אני חושבת לפעמים שעדיף לי למות וזהו נמאס לי להתאמץ כל הזמן באמת נמאס לי מה לעשות? ( המייל שלי לא טוב אז בבקשה תפרסמו את התשובה באתר )
תשובה: לך הצטערנו מאד לקרוא על כך שכל כך קשה לך. לא פרטת מהו הקושי, אבל זה ברור שכאשר מרגישים שהסביבה לא מבינה את המצוקה אז הקושי נהיה גדול יותר ויותר אנחנו מבינים לגמרי את התחושה ש נמאס להתאמץ כל הזמן, ובאמת לפעמים הפתרון הוא לא  להמשיך להתאמץ  אלא לנסות לעשות משהו אחר, כיוון אחר. את הכיוון הזה אפשר לברר בעזרת שיחה עם מישהו שמבין. כתבת שההורים אינם מבינים. האם ניסית לשתף את היועצת בבית הספר? את המחנכת? את מוזמנת לחזור אלי למייל או להגיב כאן טוביה
שאלה: דם בקינוח בשבעת נקיים: עשיתי הפסק טהרה ביום השישי של המחזור ויצא נקי. מאוחר יותר, בניגוב בשירותים הנייר היה מוכתם עם דם וכן היה כתם לא ברור על התחתונית. בבוקר שאחרי הבדיקה יצאה נקייה. האם נחשב או שעליי לספור מחדש? (אני ספרדיה ונשואה לאשכנזי)
תשובה: וברכת ד  מה שראיתי אלו דיני כתמים, ועל כן צריך לדעת אם היה גודל כגריס (עיגול בקוטר 1.9ס"מ). כמו כן מכיוון שזה היה על נייר צבעוני (כנראה) אין כתמים בכך. אבל כדאי להראות לרב את הקנוח (אם הוא נמצא) כדי שיראה אולי לא היה כלל צבע אסור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: עדשות מגע בשבת: מדוע אין עניין של "הכנה מקודש לחול" בעדשות מגע, שהרי אם אני מנקה אותן ומכניס לקופסא בשבת ואח"כ משתמש במוצאי שבת הניקוי והשמירה נעשו בשבת כהכנה לחול. זה דומה לצחצוח האחרון במברשת שיניים בשבת שאסור לשטוף את המברשת.
תשובה: וברכת ד  זה נועד לשמור על העדשות ועל כן אין כאן הכנה. גם לעניין המברשת אם הרחיצה באה לשמור את המברשת אפשר לשטוף. שבוע טוב בברכת התורה והארץ יהודה הלוי עמיחי מכון התורה והארץ כפר דרום אשקלון